
PRIFYSGOL METROPOLITAN CAERDYDD

DILYSU RHAGLENNI NEWYDD GAN ASIANTAETHAU ALLANOL

Cyffredinol

1 	Rhaid dilysu pob rhaglen newydd sydd werth credydau ym Mhrifysgol Metropolitan Caerdydd. Yn y rhan fwyaf o achosion, bydd rhaglenni newydd yn arwain at ddyfarniadau Prifysgol Metropolitan Caerdydd neu Pearson (Edexcel gynt) felly bydd y broses ddilysu a gynhelir o fewn y Brifysgol yn derfynol. Disgrifir y broses ddilysu ar gyfer y rhaglenni hyn yn ‘Dilysu rhaglenni newydd’:

Dilysu rhaglenni newydd


2.	Ar gyfer rhaglenni eraill, fodd bynnag, mae proses dilysu allanol ddiffiniol dan nawdd corff dilysu nad oes gan y Brifysgol drefniadau o’r fath ag ef. Bwriad y nodyn hwn yw gweithredu fel canllaw mewn achosion lle mae’r sefyllfa hon yn berthnasol.

Dilysu mewnol

3 Lle mae 2, uchod, yn berthnasol, rhaid i raglenni fynd trwy broses dilysu mewnol cyn y dilysu allanol. Dylid trefnu’r dilysu mewnol fel ei fod yn dilyn y gofynion a’r canllawiau sydd yn Dilysu rhaglenni newydd’, ond wedi’i addasu’n briodol i weddu i ofynion y corff dilysu allanol. Amcan dilysu mewnol yw sicrhau bod y rhaglen yn bodloni gofynion trothwy’r Brifysgol.

4 Bydd y digwyddiad dilysu mewnol yn arwain at adroddiad gydag amodau ac argymhellion, a rhaid mynd i’r afael ag amodau ac argymhellion o’r fath yn nogfennaeth y rhaglen cyn ei chyflwyno i’r corff dilysu allanol.

5 Cadeirydd y gwaith dilysu mewnol sy’n gyfrifol am sicrhau bod amodau wedi’u bodloni a bod argymhellion wedi cael sylw priodol.

Dilysu allanol

6 Bydd dilysu allanol yn cael ei gydlynu gan y Gyfarwyddiaeth Gwella Ansawdd (QED) yn unol â gofynion y corff dilysu allanol. Efallai y bydd hyn yn golygu digwyddiad neu ddim ond anfon dogfennaeth y rhaglen (a dogfennaeth arall).

7 Ar ôl dilysu gan y corff allanol, bydd y QED yn cynhyrchu adroddiad priodol i’w gyflwyno i’r Pwyllgor Ansawdd a Safonau Academaidd, a fydd yn ei dro yn gwneud argymhelliad i’r Bwrdd Academaidd.

8 Bydd unrhyw amodau a/neu argymhellion sy’n ofynnol gan y corff dilysu allanol yn cael eu monitro gan y QED ar y cyd â Chadeirydd y Pwyllgor Ansawdd a Safonau Academaidd (neu, os yw’r digwyddiad dilysu allanol yn cynnwys Cadeirydd Prifysgol Metropolitan Caerdydd, y Cadeirydd), a fydd yn cymryd camau priodol i sicrhau bod amodau ac argymhellion o’r fath yn bodloni’r corff allanol.

